open-index/open-wikipedia-markdown huggingface dataset:
ল্হা-লুং-দ্পাল-গ্যি-র্দো-র্জে

**ল্হা-লুং-দ্পাল-গ্যি-র্দো-র্জে**() পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।

## প্রথম জীবন
ল্হা-লুং-দ্পালগ্যি-র্দো-র্জে লাসা শহরের পূর্বদিকে স্ক্যিদ-চু নদীর উত্তর তীরে 'ব্রোম-স্তোদ-গুং-মো-ছে নামক স্থানে জন্মগ্রহণ করেন। ল্হা-লুং তাঁর পরিবারের নাম না কোন স্থানের নাম এই নিয়ে দ্বিমত রয়েছে। প্রথম জীবনে তিনি চীনের বিরুদ্ধে পূর্ব সীমান্তে যুদ্ধ করেন কিন্তু যুদ্ধে বীতশ্রদ্ধ হয়ে ধর্মচর্চা শুরু করেন।

## শিক্ষা
তিনি সম-য়ে বৌদ্ধবিহার যাত্রা করে বিমলমিত্রের শিষ্যত্ব লাভ করেন। পদ্মসম্ভবের নিকট হতে তিনি বজ্রযান শিক্ষালাভ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন স্কা-বা-দ্পাল-ব্র্ত্সেগ্সের নিকট হতে অভিধর্ম সম্বন্ধে শিক্ষালাভ করে খামস অঞ্চলে এই শিক্ষা প্রচার করেন। পদ্মসম্ভবের পঁচিশজন প্রধান শিষ্যের মধ্যে অপর একজন শিষ্য বৈরোৎসনের নিকট হতে তিনি অতিযোগযানের চিত্তবর্গ ও অভ্যন্তরবর্গ তত্ত্ব সম্বন্ধে জ্ঞান লাভ করেন।

## খ্রি-উ-দুম-ব্ত্সানকে হত্যা
ল্হা-লুং-দ্পালগ্যি-র্দো-র্জে তিব্বত সাম্রাজ্যের অন্তিম সম্রাট বৌদ্ধ ধর্ম বিরোধী খ্রি-উ-দুম-ব্ত্সানকে ধর্মরক্ষার্থে হত্যা করেন।  কথিত আছে, এক ধর্মীয় নাচের সময় তিনি নিজের লম্বা কাপড়ে লুকোনো তীর ও ধনুকের সাহায্যে খ্রি-উ-দুম-ব্ত্সানকে হত্যা করে আমদো পালিয়ে যান। এই হত্যার ফলে তিব্বত সাম্রাজ্য ভেঙ্গে পড়ে বিভক্তির যুগ শুরু হয়।

## তথ্যসূত্র

## আরো পড়ুন
* Dalton, Jacob. 2011. The Taming of the Demons: Violence and Liberation in Tibetan Buddhism. New Haven: Yale University Press, p.&nbsp;78.
* গতসুগ-লাগ-'ফ্রেং-বা. ১৯৮৬. ছোস-'ব্যুং-ম্খাস-পা'ই-দ্গা'-স্তোন. বেজিং: মি-রিগ্স-দ্পে-স্ক্রুন-খাং, পৃ. ৩৬৫ 
* গু-রু—ব্ক্রা-শিস. ১৯৯০. গু-বক্্রা'ই-ছোস-'ব্যুং. বেজিং: ক্রুং-গো'ই-বোদ-ক্যি-শেস-রিগ-দ্পে-স্ক্রুন-খাং, পৃ. ১৭৫. 
* Samten Karmay, 2003.”King Langdarma and his Rule.” In Alex McKay, ed., Tibet and Her Neighbors, pp.&nbsp;57–68. London: Edition Hansjörg.
* Smith, Gene. 2006. “Siddha Groups and the Mahasiddhas in the Art and Literature of Tibet.” In Holy Madness: Portraits of Tantric Siddhas. New York: Rubin Museum of Art, p.&nbsp;72.
* Tarthang Tulku. 1975. Bringing the Teachings Alive. Cazadero, CA: Dharma Publishing, pp.&nbsp;80–82; 117-118.
* Yamaguchi, Zuihō. 1996. “The Fiction of King Dar-ma’s Persecution of Buddhism”. In Du Dunhuang au Japon: Études chinoises et bouddhiques offertes à Michel Soymié, ed. by Jean-Pierre Drège, pp.&nbsp;231–258. Geneva: Droz.

বিষয়শ্রেণী:পদ্মসম্ভবের পঁচিশজন শিষ্য
বিষয়শ্রেণী:বৌদ্ধ শহিদ
ইয়োহান গাল্টুঙ

**ইয়োহান গাল্টুঙ** (জন্ম: ২৪ অক্টোবর ১৯৩০) একজন নরওয়েজীয় সমাজবিজ্ঞানী ও গণিতবিদ। তিনি শান্তি ও সংঘর্ষ অধ্যয়ন নামক জ্ঞানকাণ্ডটির অন্যতম প্রতিষ্ঠাতা। ১৯৬৩ সালে তিনি পিস রিসার্চ ইন্সটিটিউট (অসলো) প্রতিষ্ঠা করেন এবং সেখানকার পরিচালক হিসেবে ১৯৭০ সাল পর্যন্ত কর্মরত থাকেন। তারই উদ্যোগে ১৯৬৪ সাল থেকে এখন পর্যন্ত *জার্নাল অফ পিস রিসার্চ* প্রকাশিত হয়ে আসছে। ১৯৬৯ সালে শান্তি ও সংঘর্ষ অধ্যয়নের প্রথম চেয়ার হিসেবে অসলো বিশ্ববিদ্যালয়ে তিনি যোগ দেন। ১৯৭৭ সালে তিনি সেখান থেকে পদত্যাগ করেন এবং অন্যান্য বিভিন্ন বিশ্ববিদ্যালয়ে অধ্যাপনা শুরু করেন। ১৯৯৩ সাল থেকে তিনি হাওয়াই বিশ্ববিদ্যালয়ের শান্তি অধ্যয়ন বিভাগের ডিস্টিঙ্গুইশড অধ্যাপক হিসেবে নিযুক্ত রয়েছেন। ১৯৮৭ সালে তিনি রাইট লাইভলিহুড অ্যাওয়ার্ডে ভূষিত হন।

পঞ্চাশের দশকে গণিত ও সমাজবিজ্ঞান, ষাটের দশকে রাষ্ট্রবিজ্ঞান, সত্তরের দশকে অর্থনীতি ও ইতিহাস এবং আশির দশকে ব্যষ্টিক ইতিহাস, নৃবিজ্ঞান ও ধর্মতত্ত্বে বিশেষ অবদানের জন্য গাল্টুঙ প্রশংসিত। ধণাত্মক ও ঋণাত্মক শান্তি, কাঠামোগত সহিংসতা, সংঘর্ষতত্ত্ব, সংঘর্ষ বিলোপ ও শান্তি বিনির্মান, সাম্রাজ্যবাদের কাঠামোতত্ত্ব এবং যুক্তরাষ্ট্রতত্ত্বের মত অসংখ্য নতুন নতুন মতবাদ প্রণয়ন করেছেন তিনি।

## তথ্যসূত্র

## বহিঃসংযোগ

* TRANSCEND: A Peace Development Environment Network
* Galtung-Institute for Peace Theory and Peace Practice
* Peace Research Institute Oslo (PRIO)
* Biography on Right Livelihood Award
* Lecture transcript and video of Galtung's speech at the Joan B. Kroc Institute for Peace & Justice at the University of San Diego, December 2010

বিষয়শ্রেণী:১৯৩০-এ জন্ম
বিষয়শ্রেণী:শান্তি ও সংঘর্ষ অধ্যয়ন
বিষয়শ্রেণী:নরওয়েজীয় গণিতবিদ
বিষয়শ্রেণী:নরওয়েজীয় ব্যক্তিত্ব
বিষয়শ্রেণী:ইউরোপীয় শান্তিবাদী
বিষয়শ্রেণী:অসলো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:হাওয়াই বিশ্ববিদ্যালয়ের শিক্ষক
বিষয়শ্রেণী:২০২৪-এ মৃত্যু
আশশেওড়া

**আশশেওড়া বা আশটেল বা মটকিলা** (, বৈজ্ঞানিক নাম: *Glycosmis pentaphylla*)। গ্রাম বাংলায় মটকিলা বা আশটিল বা আশটেল নামেও গাছটি পরিচিত। একটি গুল্ম জাতীয় উদ্ভিদ। বাংলাদেশের প্রায় সর্বত্র এদের দেখা যায়। এরা যেকোনো পরিবেশে সহজে অভিযোজিত হতে পারে সহজেই।

## প্রাপ্তিস্থান
রাস্তার দুই ধার, জমির আইল, বাড়ির পেছনে, পুরনো দালানের ইটের খাঁজে, পুকুর পাড়ে, নদীর ধারে, ঘন ঝোপের আড়ালে; সর্বোপরি প্রায় সকল জায়গাতেই জন্মাতে ও বেড়ে উঠতে পারে এরা।

## বিবরণ
আশশেওড়া ৩-৪ ফুট উঁচু হতে পারে। কিছু কিছু গাছ ৬ ফুট পর্যন্ত লম্বা হয়। কাণ্ডের রং ধূসর। কাণ্ড বেশ শক্ত। কাণ্ডের ১.৫-২ ফুট পর্যন্ত কোনো ডালপালা হয় না বললেই চলে। কাণ্ডের বেড় ১.৫-২.৫ ইঞ্চি পর্যন্ত হয়। আশশেওড়া মূল, চারা বীজ থেকে জন্মায়। পাতার রং সবুজ। পাতা একপক্ষল, উপবৃত্তাকার। পাতার দৈঘ্য ৩-৪ ইঞ্চি। মাঝ বরাবর প্রস্থ ২-২.৫ ইঞ্চি। পাতা পাতলা, মসৃণ।

## ফুল
ফুল খুব ছোট, সবুজাভ সাদা রঙের। মঞ্জরি বহুপুষ্পক। ফুলের ব্যাস ৫-৭ মিলিমিটার। প্রতি ফুলে ৫ টা করে পাঁপড়ি থাকে। ফুল হালকা মিষ্টি গন্ধ যুক্ত, ফল সবুজ রঙের। তবে ফল পাকলে গোলাপি রং ধারণ করে। ফল মটর দানার চেয়ে সামান্য বড়। প্রতি থোকায় ২০-৫০টি পর্যন্ত ফল থাকে। 

## চিত্রশালা

Image:Glycosmis pentaphylla 07.JPG|পাকা ফল
Image:Glycosmis pentaphylla 14.JPG|বীজ
Image:Glycosmis pentaphylla 09a.JPG|শুকনো ফল
Image:Glycosmis pentaphylla by kadavoor.JPG
Image:Glycosmis pentaphylla 09.JPG|ফুল
Image:പാണൽ 05.JPG
File:Glycosmis pentaphylla in Kudayathoor.jpg|Partially ripe berries
File:Glycosmis pentaphylla at Kudayathoor.jpg|Ripe berries


## তথ্যসূত্র

## বহিঃসংযোগ

বিষয়শ্রেণী:উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:বাংলার উদ্ভিদ
বিষয়শ্রেণী:ভোজ্য ফল
জেপি মর্গান চেস

**জেপি মর্গান চেস এন্ড কোং** হল যুক্তরাষ্ট্রের একটি বহুজাতিক ব্যাংকিং এবং হোন্ডিং কোম্পানি। সম্পদের বিবেচনায় এটি যুক্তরাষ্ট্রের সর্ববৃহৎ আর্থিক প্রতিষ্ঠান। ২০১২ সালের তথ্য মতে ২.৫০৯ বিলিয়ন মার্কিন ডলার সম্পদ নিয়ে এটি পৃথিবীর দ্বিতীয় সর্ববৃহৎ আর্থিক প্রতিষ্ঠান। ফোর্বস ম্যাগাজিনের মতে এটি পৃথিবীর দ্বিতীয় বৃহত্তম পাবলিক লিমিটেড কোম্পানি এবং সাধারণ ও কম্পোজিট ব্যাংকিং খাতে পৃথিবীর সর্ববৃহৎ সেবাদাতা। জেপি মর্গান চেসের হেজ ফান্ড আমেরিকার দ্বিতীয় সর্ববৃহৎ হেজ ফান্ড। ২০০০ সালে চেস ম্যানহ্যাটন কর্পোরেশন এবং জেপি মর্গান এন্ড কোম্পানি একত্রিত হয়ে জেপি মর্গান চেস এন্ড কোম্পানি গঠিত হয়।

জেপি মর্গান ব্রান্ডটি আমেরিকায় মর্গান নামে জনপ্রিয় ছিল। মর্গান প্রাইভেট ব্যাংকিং, বিনিয়োগ ব্যাংকিং, সম্পদ ব্যবস্থাপনা এবং আর্থিক সম্পদের জিম্মাদার হিসেবে আমেরিকায় ব্যাপকভাবে সমাদৃত ছিল। অপরদিকে চেস প্রতিষ্ঠানটি ক্রেডিট কার্ড, সার্ভিসের জন্য আমেরিকা ও কানাডায় বিখ্যাত ছিল। এছাড়াও খুচরা ও সাধারণ ব্যাংকিং খাতে আমেরিকায় চেস একটি জনপ্রিয় নাম। এই দুই প্রতিষ্ঠানের মিলিত রূপ জেপি মর্গান চেস কোম্পানি হল বর্তমান যুগের বৈশ্বিক ব্যাংকের একটি সর্বোৎকৃষ্ট উদাহরণ।

ব্যাংক অফ আমেরিকা, সিটিগ্রুপ, ওয়েলস ফার্গোর সাথে জেপি মর্গান হল আমেরিকার প্রথম চারটি সর্ববৃহৎ কোম্পানির মধ্যে একটি।  ব্লুমবার্গ ম্যাগাজিনের মতে ২০১১ সালে জেপি মর্গান সম্পদের দিক দিয়ে ব্যাংক অফ আমেরিকাকেও ছাড়িয়ে গিয়েছিল। মর্গানের পূর্বসুরী ব্যাংক অফ দি ম্যানহ্যাটন কোম্পানি ছিল পৃথিবীর ২২ তম সবচেয়ে প্রাচীন ব্যাংক।

## তথ্যসূত্র

## বহিঃসংযোগ
* 

বিষয়শ্রেণী:২০০০-এ নিউ ইয়র্ক সিটিতে প্রতিষ্ঠিত
বিষয়শ্রেণী:আর্থিক প্রতিষ্ঠান
বিষয়শ্রেণী:ব্যাংকিং প্রতিষ্ঠান
বিষয়শ্রেণী:পাবলিক লিমিটেড কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:মার্কিন যুক্তরাষ্ট্রের বিনিয়োগ ব্যাংক
বিষয়শ্রেণী:২০০০-এ প্রতিষ্ঠিত ব্যাংক
বিষয়শ্রেণী:২০০০-এ প্রতিষ্ঠিত মার্কিন কোম্পানি
বিষয়শ্রেণী:২০০০-এ প্রতিষ্ঠিত আর্থিক পরিষেবা প্রদানকারী কোম্পানি
রেনোঁ

**রেনল্ট এসএ** একটি ফরাসি বহুজাতিক যানবাহন নির্মাতা। এটি ১৮৯৯ সালে প্রতিষ্ঠিত হয়। এটি কার এবং ভ্যান তৈরি করে এবং পূর্বে ট্রাক, ট্রাক্টর, বাস, ট্যাঙ্ক ইত্যাদি তৈরি করতো। ২০১১ সালে এটি ইউরোপের ৩য় বৃহত্তম এবং বিশ্বের ৯ম বৃহত্তম গাড়ি নির্মাতা ছিল।

## বর্তমান মডেলসমূহ

* Captur (2013)
* Clio III (2005/2009; hatchback, 3 and 5-doors, Grand Tourer)
* Clio IV (2012–present; hatchback 5-door, estate)
* Espace IV (2002–present; also available as Grand Espace)
* Fluence (2010–present; saloon based on the Mégane III platform)
* Kangoo II (2009–present)
* Koleos (2008–present)
* Laguna III (2007–present; hatchback, Grand Tourer, coupe)
* Megane II (estate version sold in some markets as Grand Tour)
* Mégane III (2009–present)
* Pulse (2012–present; India only version of the Nissan Micra)
* Safrane II (2008)
* Scala (2012; India only version of Nissan Sunny)
* Scénic III (2009; also available as Grand Scénic)
* Symbol (2008; A 4-door sedan based on the Clio II platform, also known in some markets as the Thalia)
* Twingo II (2007)
* Wind (2010–present)

Dacia vehicles sold in some markets under the Renault marque:

* Duster (2009; 2- and 4-wheel-drive SUV)
* Logan (2004)
* Sandero (2008)

Renault Samsung vehicles sold in some markets under the Renault marque
* Latitude (2011; Renault Samsung SM5)
* Scala (2011; Renault Samsung SM3 CE)
* Talisman (2012; Renault Samsung SM7)

Renault light commercial vehicles:

* Kangoo Express (also sold in some markets as Nissan Kubistar and Mercedes-Benz Citan)
* Master (also sold in some markets as Nissan Interstar and Opel Movano)
* Trafic (a joint venture with Opel, sold in some markets as Opel Vivaro, Vauxhall Vivaro and Nissan Primastar)

## তথ্যসূত্র

## বহিঃসংযোগ

* 
* Renault Samsung Motors 
* Renault Sport 
* Renault Sport F1
* Renault Trucks 
* Carmaker alliances Interactive infographic from the Financial Times


বিষয়শ্রেণী:বাস প্রস্তুতকারক
বিষয়শ্রেণী:ফ্রান্সের গাড়ি প্রস্তুতকারক
বিষয়শ্রেণী:১৮৯৯-এ প্রতিষ্ঠিত কোম্পানি
বিষয়শ্রেণী:১৮৯৯-এ ফ্রান্সে প্রতিষ্ঠিত
বিষয়শ্রেণী:ফ্রান্সের কোম্পানি
বিষয়শ্রেণী:ফ্রান্সের মোটরগাড়ি নির্মাতা
বিষয়শ্রেণী:ভারতের মোটরগাড়ি নির্মাতা
বিষয়শ্রেণী:ট্রাক নির্মাতা
বিষয়শ্রেণী:মোটরগাড়ি কোম্পানি
বিষয়শ্রেণী:গাড়ির মার্কা
বিষয়শ্রেণী:ফরাসি মার্কা
বিষয়শ্রেণী:বিলাসবহুল মোটরযান প্রস্তুতকারক
জমিরুদ্দিন (দ্ব্যর্থতা নিরসন)

**জমিরুদ্দিন** নামটি দিয়ে নিচের ব্যক্তিবর্গকে নির্দেশ করতে পারে:

* জমিরুদ্দিন সরকার - বাংলাদেশের একজন প্রবীণ রাজনীতিবিদ।
* জমিরুদ্দীন - বাংলাদেশের একজন প্রখ্যাত আলেম।
নিড ফর স্পিড

**নিড ফর স্পিড** (এনএফএস) (ইংরেজি: *Need For Speed*) একটি বহুল জনপ্রিয় রেসিং ভিডিও গেম সিরিজ, যা ইলেকট্রনিক আর্টস কর্তৃক নিয়মিত প্রকাশিত হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। এর মধ্যে কানাডিয়ান ইএ ব্ল্যাকবক্স এবং যুক্তরাজ্যভিত্তিক ক্রাইটেরিয়ন গেমস উল্লেখযোগ্য।

১৯৯৪ সালে এই সিরিজের প্রথম গেম দ্য নিড ফর স্পিড প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও, ২০০৮ সালের মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে, খেলোয়াড় তার ইচ্ছামতো বিভিন্ন গাড়ি এবং রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়, যা গেমটিকে উত্তেজনাপূর্ণ করে তোলে। ২০০৩ সালে বের হওয়া নিড ফর স্পিড: আন্ডারগ্রাউন্ড-এ তারা একটি নতুন বৈশিষ্ট্য যোগ করে, যেখানে খেলোয়াড় তার ইচ্ছেমতো ট্র্যাক (পথ) এবং গাড়ি সাজাতে বা তৈরি করতে পারবে।

*নিড ফর স্পিড* পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯ এর অক্টোবর পর্যন্ত *নিড ফর স্পিড সিরিজের* ১৪ কোটি কপি বিক্রিত হয়েছে। 

২০১২ সালের জুন মাসে, ক্রাইটেরিয়ন গেমস ঘোষণা করে যে নিড ফর স্পিড ফ্র্যাঞ্চাইজির পুরো নিয়ন্ত্রণ তাদের অধীনে এসেছে। মাত্র এক বছর পর, সুইডিশ এবং ব্রিটিশ ভিডিও গেম ডেভেলপার গোস্ট গেমস এবং গোস্ট গেমস ইউকে (গোস্ট গেমস ইউকে ক্রাইটেরিয়ন গেমসের ৮০% কর্মীকে যুক্ত করে) এবং ক্রাইটেরিয়ন গেমস একসাথে নিড ফর স্পিড সিরিজের সুদূর ভবিষ্যতের জন্য কাজ শুরু করে।

## পদটীকা

## বহিঃসংযোগ
* Official website

বিষয়শ্রেণী:রেসিং গেম
বিষয়শ্রেণী:ভিডিও গেম ফ্র্যানচাইজি
বিষয়শ্রেণী:১৯৯৪-এর ভূমিকা
বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:১৯৯৪-এর ভিডিও গেম
অ্যালান স্মিথ (দ্ব্যর্থতা নিরসন)

**অ্যালান স্মিথ** দ্বারা আরও বোঝানো হতে পারেঃ

* অ্যালান স্মিথ: একজন ইংরেজ পেশাদার ফুটবল খেলোয়াড়।
* অ্যালান স্মিথ: একজন ইংরেজ ক্রিকেটার।
সুইটি (অ্যানিমেটেড চরিত্র)

প্রযুক্তি ব্যবহার করে কম্পিউটারে তৈরি করা একটি কাল্পনিক ও অ্যানিমেটেড চরিত্রের নাম **সুইটি**। এই চরিত্রটির নির্মাতা ইউরোপের নেদারল্যান্ডস-এর একটি সাহায্য সংস্থা তেরে দেস হোমস এবং তাকে সুইটি নামে ও ফিলিপাইনের অধিবাসী হিসেবে ভিডিও চ্যাটরুমে পরিচয় করিয়ে দেয়া হয়। বিশ্বব্যাপি অনলাইনে ছড়িয়ে পড়া শিশু যৌনপীড়ন সম্পর্কে জনগনকে সচেতন করতে এবং এধরনের যৌনপীড়নের সাথে জড়িতদের চিহ্নিত করতেই একে তৈরী করা হয়।

তেরে দেস হোমস আড়াই মাস (১০ সপ্তাহ) ধরে এই অভিযান পরিচালনা করে ৭১ দেশের ২০ হাজার লোককে সুইটির সঙ্গে যৌন-সংক্রান্ত আলাপচারিতার চেষ্টা করতে দেখেছে; যাদের মধ্যে অর্থের বিনিময়ে ওয়েবক্যামে যৌনতায় লিপ্ত হওয়ার চেষ্টা করেছে ১,০০০ জন।

## আরও দেখুন
* অ্যানিমেশন

## তথ্যসূত্র

## বহি:সংযোগ

বিষয়শ্রেণী:অ্যানিমেটেড চরিত্র
ব্যাং-ছুব-য়ে-শেস'-ওদ

**ব্যাং-ছুব-য়ে-শেস'-ওদ** () (৯৫৯ - ১০৪০) তিব্বতের বিভক্তির যুগে নবনির্মিত গুজ রাজ্যের দ্বিতীয় রাজা ছিলেন।

## রাজ্যাভিষেক

ব্যাং-ছুব-য়ে-শেস'-ওদ তিব্বত সাম্রাজ্যের অন্তিম সম্রাট খ্রি-উ-দুম-ব্ত্সানের পৌত্র স্ক্যিদ-ল্দে-ন্যিমা-গোনের পুত্র ও গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ছিলেন। স্ক্যিদ-ল্দে-ন্যিমা-গোনের অপর পুত্র ও জাংস্কার রাজ্যের প্রতিষ্ঠাতা ল্দে-গ্ত্সুগ-ম্গোনের পুত্রহীন অবস্থায় মৃত্যু হলে ৯৬৭ খ্রিষ্টাব্দে ব্যাং-ছুব-য়ে-শেস'-ওদ গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন।

## বৌদ্ধ ধর্ম প্রসার

ব্যাং-ছুব-য়ে-শেস'-ওদ রাজত্বকালের শুরুতে ব্কা'-শোগ-ছেন-মো () নামক একটি আদেশ জারি করে তার রাজত্বকে ধর্মীয় ভিত্তিতে চালনা করবেন বলে স্থির করেন। সেই কারণে তিনি একাধারে রাজা ও লামা উভয় হিসেবে পরিচিতি লাভ করেন।

ব্যাং-ছুব-য়ে-শেস'-ওদ তিব্বতে দ্বিতীয়বার বৌদ্ধধর্ম প্রসারের জন্যও বিখ্যাত। তিনি কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তাদের এই শিক্ষালাভের উদ্দেশ্য ছিল সংস্কৃত থেকে তিব্বতী ভাষায় বৌদ্ধ ধর্ম গ্রন্থগুলির অনুবাদ করা। কিন্তু উত্তর ভারতের প্রতিকূল আবহাওয়ার কারণে একুশজনের মধ্যে উনিশজন মারা যান। রিন-ছেন-ব্জাং-পো এবং লেগ্স-পা'ই-শেস-রাব () নামক অবশিষ্ট দুইজন পরবর্তীকালে তিব্বতে বৌদ্ধ ধর্ম প্রসারে সহায়ক হন। রিন-ছেন-ব্জাং-পো বহু সংস্কৃত গ্রন্থের তিব্বতী ভাষায় অনুবাদ করেন এবং লাদাখ অঞ্চলে বহু বৌদ্ধবিহার নির্মাণ করেন।

৯৯৭ খ্রিষ্টাব্দে ব্যাং-ছুব-য়ে-শেস'-ওদ থোলিং বৌদ্ধবিহার নির্মাণ করেন। তার একটি আদেশের ফলে থোলিং অঞ্চলে বসবাসকারী যাযাবর ও কৃষিজীবী মানুষেরা এই বৌদ্ধবিহারের খরচ চালানোর জন্য কর প্রদান করতে বাধ্য থাকত।

## শেষ জীবন

ব্যাং-ছুব-য়ে-শেস'-ওদ নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা সহ কয়েক জন ভিক্ষুর হাতে প্রচুর স্বর্ণ উপঢৌকন দিয়ে অতীশ দীপঙ্করকে তিব্বত ভ্রমণের আমন্ত্রণ জানালে দীপঙ্কর সবিনয়ে তা প্রত্যাখ্যান করেন। এতে নিরাশ না হয়ে তিনি সীমান্ত অঞ্চলে সোনা সংগ্রহের জন্য গেলে কারাখানী খানাতের শাসক তাকে বন্দী করেন ও প্রচুর সোনা মুক্তিপণ হিসেবে দাবী করেন। তিনি তার পুত্র ল্হা-লামা-ব্যাং-ছুব-ওদকে মুক্তিপণ দিতে বারণ করেন এবং ঐ অর্থ দীপঙ্কর শ্রীজ্ঞানকে তিব্বতে আনানোর জন্য ব্যয় করতে বলেন। বন্দীদশায় তার মৃত্য হয়। ল্হা-লামা-ব্যাং-ছুব-ওদ গুজ রাজ্যের রাজা হয়ে গুং-থং-পা নামে এক বৌদ্ধ উপাসককে ও আরো কয়েক জন অনুগামীকে অতীশ দীপঙ্করকে তিব্বতে আনানোর দায়িত্ব দেন। এরা নেপালের পথে বিক্রমশীলা বিহারে উপস্থিত হন এবং দীপঙ্করের সাথে সাক্ষাৎ করে সমস্ত সোনা নিবেদন করে ভূতপূর্ব রাজা ব্যাং-ছুব-য়ে-শেস'-ওদের বন্দী হওয়ার কাহিনী ও তার শেষ ইচ্ছার কথা ব্যক্ত করলে অতীশ দীপঙ্কর অভিভূত হয়ে তিব্বত যাত্রা করেন।

## তথ্যসূত্র

বিষয়শ্রেণী:গুজ
বিষয়শ্রেণী:৯৫০-এর দশকে জন্ম
বিষয়শ্রেণী:১০৩৬-এ মৃত্যু
বিষয়শ্রেণী:তিব্বতীয় বৌদ্ধ
বিষয়শ্রেণী:বৌদ্ধ রাজশাসক
ছাব-ম্দো বিভাগ

**ছাব-ম্দো বিভাগ** () বা **চামদো বিভাগ** বা **চাংদু বিভাগ** () তিব্বত স্বয়ংশাসিত অঞ্চলের পূর্বপ্রান্তে একটি প্রশাসনিক বিভাগ। ছাব-ম্দো বিভাগের রাজধানী শহর ছাব-ম্দো ছাব-ম্দো জেলায় অবস্থিত।

## জেলা
এই বিভাগটি এগারোটি জেলায় বিভক্ত।

## বহিঃসংযোগ
* 

বিষয়শ্রেণী:তিব্বতের বিভাগ
বিষয়শ্রেণী:চীনা সংস্কৃতি
ব্রহ্ম কমল

***ব্রহ্ম কমল*** এক ধরনের সপুষ্পক উদ্ভিদ যাদের মূল আবাস হিমালয় পার্বত্য এলাকা, ভারতের উত্তরাখণ্ড প্রদেশ, মিয়ানমার উত্তরাংশ এবং দক্ষিণ-পশ্চিম চীন। এটি হিমালয়ের ৪৫০০ মি. উর্দ্ধে দেখা যায়। এটি উত্তরখন্ডের রাষ্ট্রীয় ফুল। এটি ০.৩ মি. (১ ফুট) দৈর্ঘের হয়। এর অন্য নামগুলো হলো: ব্রহ্মকমল, কন, কাপ্ফু।

## ভেষজ হিসেবে ব্যবহার
তিব্বতে এই উদ্ভিদ ভেষজ ঔষধ হিসেবে ব্যবহৃত হয়ে থাকে, যা সেখানে "সা-দু-গোহ-ঘুহ" (তিব্বতীয় ভাষায়: ཤཟའ བདྭད མཤ དཤྭ) নামে পরিচিত। এটি তিতা স্বাদযুক্ত। সম্পূর্ণ গাছটিই ব্যবহারযোগ্য। এই উদ্ভিদটি বিলুপ্ত-প্রায় হয়ে যাচ্ছে কারণ মানুষ তাদের প্রয়োজনে এটি কেটে নিয়ে ধ্বংস করছে। এটি হিমালয়ের পার্বত্য এলাকায় পাওয়া যায়। এটি মুত্র-সংক্রান্ত সমস্যার ক্ষেত্রেও ব্যবহৃত হয়।

## তথ্যসূত্র

## বহিঃসংযোগ

* নেপালের উদ্ভিদ
* ভারতের পুষ্পের ছবি-তে
* TrekEarth-এর ছবি-তে 

বিষয়শ্রেণী:ঔষধি উদ্ভিদ
আফিয়া নুসরাত বর্ষা

**আফিয়া নুসরাত বর্ষা** (জন্ম ২৮ ফেব্রুয়ারি ১৯৮৯ "বর্ষা" পরিচিত নামে) একজন বাংলাদেশী অভিনেত্রী। তিনি তার ক্যারিয়ার শুরু করেন মডেল হিসেবে। ২০১০ সালে ইফতেখার চৌধুরী'র খোঁজ-দি সার্চ চলচ্চিত্রে অনন্ত জলিলের সাথে চলচ্চিত্রে তার অভিষেক ঘটে। তিনি তার ক্যারিয়ারে খোঁজ-দি সার্চ, হৃদয় ভাঙা ঢেউ, মোস্ট ওয়েলকাম এর মত বৃহৎ বাজেটের চলচ্চিত্রের উল্লেখযোগ্য চরিত্রে ভূমিকা রাখেন। এছাড়া তিনি মুনসুন ফিল্মের ব্যবস্থাপনা পরিচালক। ২০১১ সালের ২৩ সেপ্টেম্বর তিনি তার ক্যারিয়ার হাইলাইট হিসেবে অনন্ত জলিলকে বিয়ে করেন।

## প্রাথমিক জীবন
বর্ষা সিরাজগঞ্জ জেলায় জন্মগ্রহণ করেন। তিনি তার পরিবারের বড় সন্তান। তার চার ভাই বোনঃ মীম, রাশী, মৌ এবং আকাশ। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।

## চলচ্চিত্র
{| class="wikitable"
|-
! বছর
! চলচ্চিত্র
! পরিচালক
! সহ-অভিনেতা
! চরিত্র
! বিশেষত্ব
! তথ্যসূত্র
|-
| ২০১০
!scope="row"| *[[খোঁজ-দি সার্চ|খোঁজ: দ্যা সার্চ]]*
| ইফতেখার চৌধুরী
| অনন্ত জলিল
| এলিশা
| **বর্ষা** অভিনীত প্রথম চলচ্চিত্র
| 
|-
| ২০১১
!scope="row"| *হৃদয় ভাঙা ঢেউ*
| গাজী মাজহারুল আনোয়ার
| অনন্ত জলিল
| বর্ষা
|
|
|-
| ২০১২
!scope="row"| *[[মোস্ট ওয়েলকাম]]*
| অনন্য মামুন
| অনন্ত জলিল
| অধরা চৌধুরী
|
| 
|-
| ২০১৩
!scope="row"| *নিঃস্বার্থ ভালবাসা*
| অনন্ত জলিল
| অনন্ত জলিল
| মেঘলা
|
| 
|-
| ২০১৪
!scope="row"| *মোস্ট ওয়েলকাম ২*
| অনন্ত জলিল
| অনন্ত জলিল
|
|
|
|-
| ২০২২
!scope="row"| *[[দিন-দ্যা ডে]]*
| মোর্তেজা অতাশ জমজম
| অনন্ত জলিল
|
|
| 
|-
|
!scope="row"| *[[নেত্রী-দ্য লিডার]]*
| অনন্ত জলিল
| অনন্ত জলিল
| নেত্রী
| নির্মানাধীন
| 
|-
| ২০২৩
|*[[কিল হিম]]*
|মোহাম্মদ ইকবাল
|অনন্ত জলিল
|
|
|
|-

## টেলিভিশন বিজ্ঞাপন
* *কেয়া নারিকেল তেল*
* *মেরিল স্প্লাশ বিউটি সোপ*
* *[[গ্রামীণফোন]]*
* *চাকা ওয়াশিং পাউডার*

## পুরস্কার ও অর্জন
### মেরিল প্রথম আলো পুরস্কার
* ২০১১ - **মনোনয়ন**: সেরা অভিনেত্রী **হৃদয় ভাঙা ঢেউ**
* ২০১২ - **মনোনয়ন**: সেরা অভিনেত্রী **মোস্ট ওয়েলকাম**

### বাচসাশ পুরস্কার
* ২০১২ - **জয়ী**: বছরের শ্রেষ্ঠ গ্লামার নায়িকা **হৃদয় ভাঙা ঢেউ**

### সেরা মডেল
* ২০১০ - **জয়ী**: *কেয়া নারকেল তেল*
* ২০১১ - **জয়ী**: *মেরিল স্প্লাশ বিউটি সোপ*

## তথ্যসূত্র

## বহিঃসংযোগ
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী ইউটিউবার
পাতি তিলিহাঁস

**পাতি তিলিহাঁস** (বৈজ্ঞানিক নাম: *Anas crecca*) বা **পাতারি হাঁস** Anatidae অ্যানাটিডিস গোত্র বা পরিবারের অন্তর্গত *[[Anas]]* (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পাতি তিলিহাঁসের বৈজ্ঞানিক নামের অর্থ *সবুজডানা হাঁস* (লাতিন: *anas* = হাঁস; সুইডিশ: *krika* = সবুজ ডানা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৬৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।

পাতি তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। উত্তর আমেরিকার সবজেপাখ তিলিহাঁসকে (*A.&nbsp;carolinensis*) কখনও কখনও এই প্রজাতিটির উপপ্রজাতি বলে মনে করা হয়।

## তথ্যসূত্র

## বহিঃসংযোগ

* RSPB A to Z of UK Birds Page: Teal
* An article about hybrid Common × Green-winged Teal
* Common teal videos, photos & sounds on the Internet Bird Collection
* Common Teal from Turkey
* Ageing and sexing (PDF; 3.4 MB) by Javier Blasco-Zumeta & Gerd-Michael Heinze

বিষয়শ্রেণী:অ্যানাস
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:আফ্রিকার পাখি
বিষয়শ্রেণী:উত্তর আমেরিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পরিযায়ী পাখি
বিষয়শ্রেণী:হাঁস
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:ইউরেশিয়ার পাখি
দেশি মেটেহাঁস

**দেশি মেটেহাঁস** (বৈজ্ঞানিক নাম: *Anas poecilorhyncha*) বা **পাতিহাঁস** Anatidae (অ্যানাটিডি) গোত্র বা পরিবারের অন্তর্গত *[[Anas]]* (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। দেশি মেটেহাঁসের বৈজ্ঞানিক নামের অর্থ *দাগিঠোঁট হাঁস* (লাতিন: *anas* = হাঁস; গ্রিক: *poikilos* = দাগ, *rhunkhos* = ঠোঁট)। সারা পৃথিবীতে এক বিশাল এলাকা জুড়ে এরা বিস্তৃত। পৃথিবীর মোট দেশি মেটেহাঁসের সংখ্যা ১,০০,০০০-১১,০০,০০০ পর্যন্ত। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।

দেশি মেটেহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোছ ছোট জলজ জীব এদের প্রধান খাদ্য।

## তথ্যসূত্র

## বহিঃসংযোগ

* Oriental Bird Images

বিষয়শ্রেণী:অ্যানাস
বিষয়শ্রেণী:এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পরিযায়ী পাখি
বিষয়শ্রেণী:কম্বোডিয়ার পাখি
বিষয়শ্রেণী:চীনের পাখি
বিষয়শ্রেণী:হংকংয়ের পাখি
বিষয়শ্রেণী:লাওসের পাখি
বিষয়শ্রেণী:মিয়ানমারের পাখি
বিষয়শ্রেণী:নেপালের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:থাইল্যান্ডের পাখি
বিষয়শ্রেণী:ভিয়েতনামের পাখি
বিষয়শ্রেণী:হাঁস
বিষয়শ্রেণী:১৭৮১-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
বাংলাদেশ ও নিউজিল্যান্ডের মধ্যকার টেস্ট ম্যাচের তালিকা

বাংলাদেশ এবং নিউজিল্যান্ড ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট এগারটি টেস্টে একে-অপরের মুখোমুখি হয়। তন্মধ্যে বাংলাদেশ তিনটি খেলায় ড্র করেছে। বাদবাকী ৮টি খেলাতেই নিউজিল্যান্ড দল জয়ী হয়।

## সংক্ষিপ্ত ফলাফল

## টেস্টের তালিকা
১০ জুন, ২০১৪ইং পর্যন্ত বাংলাদেশ-নিউজিল্যান্ডের মধ্যকার টেস্টের তালিকা নিম্নরূপ:

## আরও দেখুন
* বাংলাদেশ জাতীয় ক্রিকেট দল
* নিউজিল্যান্ড জাতীয় ক্রিকেট দল
* বাংলাদেশ ও নিউজিল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা

## তথ্যসূত্র

## বহিঃসংযোগ
* ESPNcricinfo

বিষয়শ্রেণী:নিউজিল্যান্ডে ক্রিকেট
বিষয়শ্রেণী:বাংলাদেশে ক্রিকেট
বিষয়শ্রেণী:ক্রিকেটে প্রতিপক্ষ
বিষয়শ্রেণী:টেস্ট ক্রিকেট ম্যাচের তালিকা
বিষয়শ্রেণী:আন্তর্জাতিক ক্রিকেটে বাংলাদেশ
বিষয়শ্রেণী:আন্তর্জাতিক ক্রিকেটে নিউজিল্যান্ড
বিষয়শ্রেণী:বাংলাদেশী ক্রিকেট তালিকা
রামকৃষ্ণ মঠ (যোগোদ্যান)

**যোগোদ্যান** হল রামকৃষ্ণ মঠ ও মিশনের একটি শাখাকেন্দ্র। এটি উত্তর কলকাতার কাঁকুড়গাছি অঞ্চলে অবস্থিত। বর্তমান যোগোদ্যান মঠটি প্রথমে ছিল রামকৃষ্ণ পরমহংসের গৃহস্থ শিষ্য তথা স্বামী বিবেকানন্দের আত্মীয় রামচন্দ্র দত্তের বাগানবাড়ি। ১৮৮৩ সালের ২৬ ডিসেম্বর রামকৃষ্ণ পরমহংস এই বাগানবাড়িতে এসেছিলেন। সারদা দেবী, স্বামী বিবেকানন্দ ও রামকৃষ্ণ পরমহংসের অন্যান্য শিষ্যেরাও যোগোদ্যান মঠে একাধিকবার এসেছিলেন।

রামকৃষ্ণ পরমহংস যোগোদ্যানকে ধ্যানের উপযুক্ত জায়গা বলে উল্লেখ করেছিলেন। তিনি মঠের তুলসীবনের মাঝের গাছটিকে প্রণাম করেছিলেন এবং রামচন্দ্র দত্তকে মঠের উত্তরপূর্ব কোণে একটি পঞ্চবটী (একত্রে রোপিত ডুমুর, বেল, আমলকি, বট ও অশোক গাছ) স্থাপনের নির্দেশ দেন। বাগানের মধ্যে একটি পুকুরের ধারে রামকৃষ্ণ পরমহংস বিশ্রাম করেছিলেন।

রামকৃষ্ণ পরমহংসের মৃত্যুর পর তার দেহাবশেষের কিছু অংশ যোগোদ্যানের পূর্বোক্ত তুলসীবনে সমাহিত করা হয়। পরে এই স্থানেই তার একটি মন্দির নির্মিত হয়। মন্দিরের সামনের পুকুরটির নাম "রামকৃষ্ণ কুণ্ড" এবং যে ঘরে রামকৃষ্ণ পরমহংস বিশ্রাম নিয়েছিলেন, সেই ঘরটি এখন "বেদীঘর" নামে পরিচিত। যোগোদ্যানে একটি পঞ্চবটীও আছে।

যোগোদ্যানের প্রতিষ্ঠাতা রামচন্দ্র দত্তও এই মঠেই মারা যান। তার দেহাবশেষ রামকৃষ্ণ পরমহংসের দেহাবশেষের পাশেই সমাহিত করা হয়েছিল।

## পাদটীকা

----

বিষয়শ্রেণী:রামকৃষ্ণ মিশন
বিষয়শ্রেণী:কলকাতার হিন্দু মঠ
কার্বন কর

thumb|right|রাশিয়ার একটি কয়লা বিদ্যৎ কেন্দ্র। কার্বন কর চালু হলে এই কোম্পানিকে নির্গত কার্বনের উপর কর দিতে হবে।
**কার্বন কর** হল জ্বালানি ব্যবহারের ফলে নির্গত কার্বনের উপর ধার্যকৃত কর। কার্বন ডাই অক্সাইড উৎপাদনের জন্য তথা পরিবেশ দূষিত করার জন্য জ্বালানি ব্যবহারকারীকে যে কর দিতে হয় প্রথাগতভাবে তাই কার্বন কর হিসেবে গণ্য কর হয়। পেট্রোল, ডিজেল, কয়লা, প্রাকৃতিক গ্যাসসহ প্রায় সকল জীবাশ্ম জ্বালানিতেই কার্বন বিদ্যমান এবং তা পুড়িয়ে শক্তি উৎপাদন করলে কার্বন ডাই অক্সাইড নির্গত হয়। অপরদিকে কিছু কিছু নবায়নযোগ্য শক্তি যেমন বায়ু শক্তি, সৌর বিদ্যুৎ, জলবিদ্যুৎ এবং পারমাণবিক বিদ্যৎ থেকে কার্বন ডাই-অক্সাইড নির্গত হয় না। কার্বন ডাই-অক্সাইড এবং কার্বন মনোক্সাইড নির্গত হয়ে পরিমণ্ডলে ছড়িয়ে পড়লে তা পৃথিবীর তাপকে ধরে রাখে যার ফলে পৃথিবীতে তাপমাত্রা বেড়ে গিয়ে মেরু অঞ্চলের বরফ গলে পৃথিবীর নিম্নাংশ প্লাবিত করে দিতে পারে। একে গ্রিনহাউস প্রতিক্রিয়া বলে। যেহেতু কার্বনের নিঃসরণই এই প্রতিক্রিয়ার প্রধান কারণ, তাই কার্বন-সম্পন্ন জ্বালানি ব্যবহারের উপর অনেক উন্নত দেশে কর আরোপ করা হয়।

কার্বন কর আরোপ করার মাধ্যমেই সবচেয়ে স্বল্প ব্যয়ে কার্বনের নিঃসরণ কমানো সম্ভব। অর্থনৈতিক দিক দিয়ে বিবেচনা করলে কার্বন কর হল একটি প্রতিক্রিয়াশীল কর কারণ কার্বনের নিঃসরণের ফলে যে পরিমাণ ক্ষয়-ক্ষতি হচ্ছে, কর উত্তোলনের মাধ্যমে তার ক্ষতিপূরণ করা সম্ভব নয়। এই করের আরোপের একমাত্র উদ্দেশ্য হল জনগণকে কার্বন-সম্পন্ন জ্বালানি ব্যবহারে নিরুৎসাহিত করা। অপর দিক দিয়ে বিবেচনা করলে কার্বন কর একটি প্রত্যাবর্তনশীল কর। এটি প্রত্যাবর্তনশীল কর এই কারণে যে গ্রিনহাউস প্রতিক্রিয়ার ফলে ক্ষতিগ্রস্ত মানুষকে উত্তোলিত কর থেকে সহায়তা প্রদান করা যেতে পারে।

কার্বন কর নীতির বিরুদ্ধেও অনেক ধরনের প্রচারণা ও বিতর্ক রয়েছে। অনেকের মতে সব ক্ষেত্রে কার্বন কর আরোপ করা হলে জ্বালানি ব্যবহারকারী অনেক কোম্পানি বন্ধ হয়ে যেতে পারে বা তাদের লাভ কমে যেতে পারে। এতে করে অনেক মানুষ বেকার হওয়ার সম্ভাবনা রয়েছে। এছাড়া কার্বন করের কল্যাণে মানুষ যদি ব্যক্তিগত গাড়ির ব্যবহার কমিয়ে দেয় তাহলে যানবাহন শিল্পও ঝুঁকির মধ্যে পড়বে এবং এথেকেও বেকারত্বের হার বাড়ার সম্ভাবনা রয়েছে। যুক্তরাষ্ট্র, রাশিয়া এবং চীনের অনেক বিদ্যুৎ উৎপাদনকারী কোম্পানি শুরু থেকেই কার্বন করের বিরোধিতা করে আসছে।

## তথ্যসূত্র

## আরও পড়ুন
* 
* 
* 
## বহিঃসংযোগ
* Climate change at the OECD.
* The Carbon Tax Center
* Analysis of Proposed Carbon Tax Rates
* Energy Taxes — analysis by Global Policy Forum
* The Case for Charges on Greenhouse Gas Emissions — Richard Cooper, on behalf of the Harvard Project on International Climate Agreements
* TACA Association's website Arguments for an Ecotax.
* GEMINI-E3 web is a web application which simulates world climate change policies and their impacts at the world level.
* France's Example: Understanding France's Carbon Tax.

বিষয়শ্রেণী:পরিবেশ সংরক্ষণ
বিষয়শ্রেণী:পরিবেশ আইন
বিষয়শ্রেণী:পরিবেশ অর্থশাস্ত্র
বিষয়শ্রেণী:জলবায়ু পরিবর্তন
বিষয়শ্রেণী:কার্বন নীতি
বিষয়শ্রেণী:নিম্ন-কার্বন অর্থনীতি
বিষয়শ্রেণী:পরিবেশ কর
বিষয়শ্রেণী:কার্বন অর্থায়ন
বিষয়শ্রেণী:জলবায়ু পরিবর্তন নীতি
বিষয়শ্রেণী:নিম্নমাত্রার কার্বন অর্থনীতি
গিরিয়া হাঁস

**গিরিয়া হাঁস** (বৈজ্ঞানিক নাম: *Anas querquedula*) বা **জিরিয়া হাঁস** Anatidae (অ্যানাটিডি) গোত্র বা পরিবারের অন্তর্গত *[[Anas]]* (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা, ওশেনিয়া ও এশিয়ার বিভিন্ন দেশে দেখা যায়। ইউরোপ ও পশ্চিম এশিয়া এদের প্রধান প্রজননস্থল। শীতকালে এসব অঞ্চল থেকে ভারতীয় উপমহাদেশ, অস্ট্রেলেশিয়া ও আফ্রিকায় এরা পরিযান করে।

গিরিয়া হাঁসের বৈজ্ঞানিক নামের অর্থই *হাঁস* (লাতিন: *anas* = হাঁস; *querquedula* = এক প্রকারের হাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৬৯ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত। শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম এই প্রজাতিটি বর্ণনা করেন।

গিরিয়া হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।

## তথ্যসূত্র

## বহিঃসংযোগ

* BirdLife Species Factsheet 
* RSPB A to Z of UK Birds
* Garganey  on the Internet Bird Collection
* Ageing and sexing (PDF; 1.1 MB) by Gerd-Michael Heinze & Javier Blasco-Zumeta

বিষয়শ্রেণী:অ্যানাস
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:আফ্রিকার পাখি
বিষয়শ্রেণী:অস্ট্রেলিয়ার পাখি
বিষয়শ্রেণী:উত্তর আমেরিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পরিযায়ী পাখি
বিষয়শ্রেণী:হাঁস
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:ইউরেশিয়ার পাখি
নাগ-ছু বিভাগ

**নাগ-ছু বিভাগ** (; ) তিব্বত স্বয়ংশাসিত অঞ্চলের সর্ববৃহৎ প্রশাসনিক বিভাগ। এই বিভাগের মোট ক্ষেত্রফল । নাগ-ছু বিভাগের রাজধানী শহর নাগ-ছু নাগ-ছু জেলায় অবস্থিত।

## জেলা
এই বিভাগটি এগারোটি জেলায় বিভক্ত।

## তথ্যসূত্র

বিষয়শ্রেণী:তিব্বতের বিভাগ
গ্ঝিস-কা-র্ত্সে বিভাগ

**গ্ঝিস-কা-র্ত্সে** (; ) তিব্বত স্বয়ংশাসিত অঞ্চলের একটি প্রশাসনিক বিভাগ। গ্ঝিস-কা-র্ত্সে বিভাগের রাজধানী শহর গ্ঝিস-কা-র্ত্সে। প্রাচীন তিব্বতের দ্বুস-গ্ত্সাং অঞ্চলের অবস্থানে বর্তমান গ্ঝিস-কা-র্ত্সে বিভগটি অবস্থিত।

## জেলা
এই বিভাগটি আঠারোটি জেলায় বিভক্ত।

বিষয়শ্রেণী:তিব্বতের বিভাগ
তিব্বত স্বয়ংশাসিত অঞ্চলের প্রশাসনিক বিভক্তির তালিকা

গণচীনের স্বয়ংশাসিত অঞ্চলগুলির মধ্যে একটি তিব্বত স্বয়ংশাসিত অঞ্চলকে নিম্নলিখিত প্রশাসনিক বিভক্তিতে ভাগ করা হয়।

## তথ্যসূত্র

THDL Gazetteer of Tibet & the Himalayas

তিব্বত স্বায়ত্বশাসিত অঞ্চল
বিষয়শ্রেণী:তিব্বতের উপবিভাগসমূহ
দি অ্যাডভেঞ্চার্স অব টম সয়্যার

***টম সয়্যারের দুঃসাহসীক অভিযান*** (মূল শিরোনাম ***দি অ্যাডভেঞ্চার্স অফ টম সয়্যার*** *()*) ১৮৭৬ সালে প্রকাশিত মার্ক টোয়েইনের একটি অসাধারণ অনবদ্য কিশোর উপন্যাস যা টম সয়্যার নামের এক বাড়ন্ত কিশোরকে নিয়ে রচিত যে মিসিসিপি নদীর তীরে বাস করে। এর কাহিনী মূলত সেইন্ট পিটারবার্গ নামক কাল্পনিক শহরকে কেন্দ্র করে ঘটে, যা হ্যানিবল, মিসৌরির দ্বারা প্রভাবিত, যেখানে টোয়েইন তার বাল্যকাল কাটিয়েছেন। 

## কাহিনী সংক্ষেপ
অনাথ টম সয়্যার তার মাসি পলি এবং সৎ ভাই সিডের সাথে থাকে। টমের নোংরা কাপড় এবং দুষ্টমি তাকে প্রতিদিন মাসির দ্বারা শাসন করতে বাধ্য করায় এবং তিনি তাকে কিছু বাড়তি কাজ করতে দেন। টম তখন চালাকির সাথে সেই কাজগুলো তার বন্ধুদের দিয়ে করিয়ে নেয় কিছু ছোট-খাটো জিনিসের বিনিময়ে।

টম শহরে আসা নতুন মেয়ে বেকি থ্যাচারের কে ভালোবেসে ফেলে এবং চুম্বনের মাধ্যমে সম্পর্ক স্থাপনে সক্ষম হয়। কিন্তু তাদের ভালোবাসার সেইখানেই সমাপ্তি ঘটে যখন বেকি জানতে পারে টমের এর আগেও এমি লরেন্স নামে এক মেয়ের সাথে সম্পর্ক ছিল। বেকির সাথে সম্পর্ক শেষ হওয়ার পর টম হাক্‌লবেরি ফিনের সাথে গোরস্থান যায় এবং ইঞ্জুন জোর দ্বারা ড. রবিনসন হত্যা স্বচক্ষে প্রত্যক্ষ করে।

টম, হাক্‌ এবং জো হারপার একটি দ্বিপে পালিয়ে যায়। যখন তারা তাদের নতুন পাওয়া স্বাধীনতা উপভোগ করছিলো তখন তারা জানতে পারে মানুষ তাদের লাশ নদীতে খুঁজছে। এক রাতে টম বাড়িতে ফিরে তার জন্য অন্যদের মানসিক বিপর্যয় প্রত্যক্ষ করে। তারা স্বাধীন জীবন যাপন থেকে আবার আগের জীবনে ফিরে যাওয়ার সিদ্ধান্ত নেয়।

স্কুলে ফিরে আসার পর সে বেকির ভালোবাসা আবার ফিরে পায়, এবং অনেকের স্নেহের পাত্র হয়ে ওঠে। টম উপলব্ধি করে ইঞ্জুন জো জেনে গিয়েছে যে টম আর হাক্‌ রবিনসন হত্যার সময় উপস্থিত ছিল।

## তথ্যসূত্র

## বহিঃসংযোগ

* 
* The Adventures of Tom Sawyer, 135th Anniversary Edition , University of California Press, 2010.
* ''টম সোয়ারের দুঃসাহসীক অভিযান'' with embedded audio  (PDF আছে)

বিষয়শ্রেণী:১৮৭৬-এর উপন্যাস
বিষয়শ্রেণী:মার্ক টোয়েইনের উপন্যাস
বিষয়শ্রেণী:অ্যাডভেঞ্চার উপন্যাস
বিষয়শ্রেণী:মার্কিন শিশুতোষ উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:১৮৪০-এর দশকের উপন্যাস সেট
বিষয়শ্রেণী:১৯শ-শতাব্দীর মার্কিন উপন্যাস
বিষয়শ্রেণী:মার্কিন অ্যাডভেঞ্চার উপন্যাস
বিষয়শ্রেণী:ইংরেজি উপন্যাস
বিষয়শ্রেণী:১৯শ-শতকের উপন্যাস
বোধিপথপ্রদীপ

**বোধিপথপ্রদীপ** () বিখ্যাত বৌদ্ধ পণ্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।

## বিবরণ

অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তারা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তারা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।

## পাদটীকা

## তথ্যসূত্র

বিষয়শ্রেণী:বৌদ্ধ রচনা
বিষয়শ্রেণী:মহাযান ধর্মগ্রন্থ
বিষয়শ্রেণী:১১শ শতাব্দীর বই
এইচএসবিসি

**এইচএসবিসি হোল্ডিং পিএলসি** বা **এইচএসবিসি** হল একটি বহুজাতিক ব্যাংকিং সেবা প্রদানকারী প্রতিষ্ঠান । যুক্তরাজ্যের লন্ডনে এর সদর দফতর অবস্থিত। এটি পৃথিবীর অন্যতম বৃহৎ ব্যাংক। ১৯৯১ সালে দি হংকং এন্ড সাংহাই ব্যাংকিং কর্পোরেশন থেকে নতুন একটি হোল্ডিং কোম্পানি গঠিত হয়ে এইচএসবিসি তে রূপ নেয়। এর পূর্বোক্তোন কোম্পানি দি হংকং এন্ড সাংহাই ব্যাংকিং কর্পোরেশন হংকং এবং সাংহাইতে ১৮৬৫ সালে সর্বপ্রথম এর শাখা খোলে।

আফ্রিকা, এশিয়া, ইউরোপ এবং দক্ষিণ আমেরিকা সহ প্রায় ৮৫ টি দেশে এইচএসবিসির প্রায় ৭২০০ টি অফিস রয়েছে। সারা বিশ্বজুড়ে প্রতিষ্ঠানটির গ্রাহক সংখ্যা প্রায় ৮৯ মিলিয়ন। ৩১ ডিসেম্বর ২০১২ এর পরিসংখ্যান অনুযায়ী প্রতিষ্ঠানটির মোট সম্পদের পরিমাণ প্রায় ২.৬৯৩ বিলিয়ন মার্কিন ডলার যার প্রায় অর্ধেক সম্পদ রয়েছে ইউরোপে , মধ্যপ্রাচ্য ও আফ্রিকায় রয়েছে চার ভাগের এক ভাগ এবং এশিয়া প্যাসিফিক ও আমেরিকায় রয়েছে বাকী চার ভাগের এক ভাগ। ফোর্বস ম্যাগাজিনের মতে এটি সম্পদের দিক দিয়ে ২০১২ সালের পৃথিবীর সর্ববৃহৎ ব্যাংক এবং পৃথিবীর ষষ্ঠ বৃহৎ পাবলিক লিমিটেড কোম্পানি।

এইচএসবিসি মূলত চারটি প্রধান ব্যবসায়িক কর্মকাণ্ড পরিচালনা করে থাকে। এর মধ্যে রয়েছে বিনিয়োগ ব্যাংকিং, গ্লোবাল ব্যাংকিং, সম্পদ ব্যবস্থাপনা ও ব্যক্তিগত ব্যাংকিং।

ব্যাংকটি বিশ্বের অন্যতম বৃহৎ দুটি শেয়ার বাজার হংকং এবং লন্ডন স্টক মার্কেটে নিবন্ধিত। ৬ জুলাই ২০১২ এর উপাত্ত অনুযায়ী প্রতিষ্ঠানটির মোট বাজার মূল্য ছিল ১০২.৭ বিলিয়ন মার্কিন ডলার। এটি রয়েল ডাচ শেল কোম্পানির পরে লন্ডন স্টক এক্সচেঞ্জে সর্ববৃহৎ কোম্পানি।

## এইচএসবিসি বাংলাদেশ

এইচএসবিসি বাংলাদেশে ১৯৯৬ সালে কাজকর্ম শুরু করে। এইচএসবিসি বাংলাদেশে প্রাথমিকভাবে শহরাঞ্চলের উপর গুরুত্ত্ব দেয় এবং ঢাকা রাজধানী শহরের অধিকাংশ এলাকায় শাখা খুলে, চট্টগ্রাম ও সিলেট শহরেও শাখা রয়েছে। এইচএসবিসি ব্যাংকের শহরে এটিএম বুথের ভাল সংখ্যা আছে, এবং বেশিভাগের পাঁচ তারকা হোটেলগুলিতেও বুথ রয়েছে।

## আরও দেখুন
* জেপি মর্গান চেস
* সিটিগ্রুপ
* বার্কশায়ার হ্যাথাওয়ে

## তথ্যসূত্র

## বহিঃসংযোগ
* 
* HSBC Private Bank

বিষয়শ্রেণী:১৮৬৫-এ প্রতিষ্ঠিত
বিষয়শ্রেণী:ব্যাংকিং প্রতিষ্ঠান
বিষয়শ্রেণী:আর্থিক প্রতিষ্ঠান
বিষয়শ্রেণী:লন্ডন স্টক এক্সচেঞ্জে তালিকাভুক্ত কোম্পানি
বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক
বিষয়শ্রেণী:ওপেনকর্পোরেটসের জোট
বিষয়শ্রেণী:যুক্তরাজ্যের ব্যাংক
বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:বিনিয়োগ ব্যাংক
'ব্রোম-স্তোন-পা-র্গ্যল-বা'ই-'ব্যুং-গ্নাস

থাম্ব|'ব্রোম-স্তোন-পা-র্গ্যল-বা'ই-'ব্যুং-গ্নাস
**'ব্রোম-স্তোন-পা-র্গ্যল-বা'ই-'ব্যুং-গ্নাস** () (১০০৪-১০৬৪) অতীশ দীপঙ্করের প্রধান শিষ্য ও তিব্বতে ব্কা'-গ্দাম্স ধর্মসম্প্রদায়ের প্রতিষ্ঠাতা ছিলেন।

## জন্ম ও পরিবার

'ব্রোম-স্তোন-পা-র্গ্যল-বা'ই-'ব্যুং-গ্নাস ১০০৪ খ্রিষ্টাব্দে তিব্বতের তুলোং নামক স্থানে জন্মগ্রহণ করেন। তার পিতার নাম ছিল স্কু-গ্শেন-য়াগ-গ্শের-'ফেন () এবং মাতার নাম ছিল খু-'ওদ-ব্জা'-লান-গ্চিগ-মা ()

## শিক্ষা ও বৌদ্ধ ধর্ম প্রসার

উনিশ বছর বয়সে তিনি গ্রুম-গ্যি-ম্খান-বু-ছেন-পো-সে-ব্ত্সুন () নামক এক লামার সাথে মধ্যমক এবং র্ন্যিং-মা তন্ত্র সম্বন্ধে শিক্ষালাভ করেন। অতীশ দীপঙ্কর তিব্বত গেলে 'ব্রোম-স্তোন-পা-র্গ্যল-বা'ই-'ব্যুং-গ্নাস তার শিষ্যত্ব গ্রহণ করেন। ১০৪২ খ্রিষ্টাব্দ থেকে তিনি তিব্বতে বৌদ্ধ ধর্ম প্রচার শুরু করে ব্কা'-গ্দাম্স ধর্মসম্প্রদায়ের প্রতিষ্ঠা করেন। তিনি ১০৫৬ খ্রিষ্টাব্দে লাসা নগরের উত্তরে এই ধর্মসম্প্রদায়ের জন্য র্বা-স্গ্রেং বৌদ্ধবিহার স্থাপন করেন। তার তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার () 

## প্রবাদ

তিব্বতী বৌদ্ধধর্ম অনুসারে 'ব্রোম-স্তোন-পা-র্গ্যল-বা'ই-'ব্যুং-গ্নাসকে অবলোকিতেশ্বরের পঁয়তাল্লিশতম অবতার রূপে কল্পনা করা হয়।

## তথ্যসূত্র

## আরো পড়ুন

* Dilgo Kyentse. *Enlightened Courage*, Snow Lion 1993. 

বিষয়শ্রেণী:কদম
বিষয়শ্রেণী:১০০৪-এ জন্ম
বিষয়শ্রেণী:১০৬৪-এ মৃত্যু
বিষয়শ্রেণী:১০০০-এর দশকে জন্ম
ম্ঙ্গা'-রিস বিভাগ

**ম্ঙ্গা'-রিস বিভাগ** (; ) তিব্বত স্বয়ংশাসিত অঞ্চলের একটি উত্তরপশ্চিমে লাসা শহর থেকে ১৬০০ কিলোমিটার দূরে সমুদ্রপৃষ্ঠ থেকে ৪,৫০০ মিটার উচ্চতায় অবস্থিত প্রশাসনিক বিভাগ।

## ইতিহাস

ম্ঙ্গা'-রিস বিভাগে দশম শতাব্দী থেকে প্রাচীন গুজ রাজ্য অবস্থিত ছিল। পরবর্তীকালে এই অঞ্চলটি দ্বুস-গ্ত্সাং অঞ্চলের অন্তর্গত হয়। রাজনৈতিক ভাবে বিতর্কিত আকসাই চিন অঞ্চলের কিছু অংশ এই বিভাগে অবস্থিত। আকসাই চিন অঞ্চলটি ভারত দাবী করলেও তা চীনের প্রশাসনিক অধিকারে রয়েছে।

## যোগাযোগ

এই অঞ্চলের ওপর দিয়ে ২১৯ নং জাতীয় সড়ক অবস্থিত। ২০১০ খ্রিষ্টাব্দের ১লা জুলাই বিশ্বের চতুর্থ উচ্চতম ঙ্গারি গুনসা বিমাননবন্দর চালু হওয়ার পর লাসা শহর থেকে মাত্র দেড় ঘণ্টাইয় এই স্থানে পৌছোন যায়।

## জেলা

এই বিভাগটি সাতটি জেলায় বিভক্ত।

## তথ্যসূত্র

## আরো পড়ুন

* Bellezza, John Vincent: *Zhang Zhung. Foundations of Civilization in Tibet. A Historical and Ethnoarchaeological Study of the Monuments, Rock Art, Texts, and Oral Tradition of the Ancient Tibetan Upland.* Denkschriften der phil.-hist. Klasse 368. Beitraege zur Kultur- und Geistesgeschichte Asiens 61, Verlag der Oesterreichischen Akademie der Wissenschaften, Wien 2008.
* Zeisler, Bettina. (2010). "East of the Moon and West of the Sun? Approaches to a Land with Many Names, North of Ancient India and South of Khotan." In: *The Tibet Journal*, Special issue. Autumn 2009 vol XXXIV n. 3-Summer 2010 vol XXXV n. 2. "The Earth Ox Papers", edited by Roberto Vitali, pp.&nbsp;371–463.

বিষয়শ্রেণী:তিব্বতের বিভাগ
বিষয়শ্রেণী:তিব্বত
বিষয়শ্রেণী:হিমালয় পর্বতমালা
শাঁওলি মিত্র

**শাঁওলি মিত্র** ছিলেন একজন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে *বংগবালা* চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তার পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদ্‌যাপন সমিতির একজন চেয়ারপার্সন ছিলেন।

## কর্মজীবন
ছোটবেলা থেকেই নাট্যচর্চা করেছেন শাঁওলি মিত্র। তার বাবা বিখ্যাত নাট্যব্যক্তিত্ব শম্ভু মিত্র এবং মা তৃপ্তি মিত্র। বাড়িতেই থিয়েটারের মহড়া চলতো। কখনও কখনও বহুরূপী'র শোয়ের সময় উইংসের পাশ থেকে নাটক দেখতেন শাঁওলী। কমলা গার্লস হাইস্কুলে তৃতীয় শ্রেণিতে পড়ার সময়  বহুরূপী নাট্যদলের প্রযোজন্য 'ছেঁড়া তার' নাটকে অভিনয় করেন তিনি। তৃপ্তি মিত্রের পরিচালনায় 'কিংবদন্তি', হিমাংশু চট্টোপাধ্যায়ের পরিচালনায় বাদল সরকারের লেখা 'ত্রিংশ শতাব্দী' নাটকে মিসেস ইথার্নির চিরিত্রে কিংবা পরে শম্ভু মিত্রের পরিচালনায় রবীন্দ্রনাথের 'রাজা' নাটকে সুরঙ্গমার চরিত্রেও অভিনয় করেছেন তিনি। ছোটবেলায় অভিনয় করেছিলেন রবীন্দ্রনাথ ঠাকুরের কাহিনী অবলম্বনে তৈরি ‘ডাকঘর’ নাটকে অমলের চরিত্রে অভিনয় করে প্রশংসা পান। পরবর্তীতে বাংলা নাট্য জগতের বিশিষ্ট নাম হয়ে ওঠেন তিনি, নিজের দলও গড়েন। তার তৈরি নাট্যদলের নাম 'পঞ্চম বৈদিক'।

### চলচ্চিত্র
* *[[যুক্তি তক্কো আর গপ্পো]]*

### অভিনয়
* *বিতত বিতাংস*
* *নাথবতী অনাথবত*
* *পুতুলখেলা*
* *একটি রাজনৈতিক হত্যা*
* *হযবরল*
* *কথা অমৃতসমান*
* *লঙ্কাদহন*
* *চণ্ডালী*
* *পাগলা ঘোড়া*
* *পাখি*
* *গ্যালিলিও'র জীবন*
* *ডাকঘর*
* *যদি আর এক বার*

## পুরস্কার
* ১৯৯১ সালে 'নাথবতী অনাথবৎ' নাটকটি লেখার জন্য আনন্দ পুরস্কার পেয়েছিলেন তিনি। 
* ২০০৩ সালে বাংলা থিয়েটারে অভিনয়ের জন্য সংগীত নাটক আকাদেমি পুরস্কার 
* ২০১২ সালে অভিনয়ে জীবনব্যাপী অবদানের জন্য বঙ্গবিভূষণ পুরস্কার
* ২০০৯ সালে পদ্মশ্রী পুরস্কার

## জীবনাবসান
শাঁওলি মিত্র ২০২২ খ্রিস্টাব্দের ১৬ই জানুয়ারি রবিবার দুপুরে হৃদরোগে আক্রান্ত হয়ে কলকাতার বেহালার বাড়িতে ৭৪ বৎসর বয়সে প্রয়াত হন। তার শেষ ইচ্ছাপত্র অনুসারে সবার আড়ালে তার শেষকৃত্য সিরিটি মহাশ্মশানে সম্পন্ন করা হয়। 

## তথ্যসূত্র

## বহিঃসংযোগ
* 

বিষয়শ্রেণী:পশ্চিমবঙ্গ বাংলা আকাদেমির সভাপতি
বিষয়শ্রেণী:১৯৪৭-এ জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০২২-এ মৃত্যু
বিষয়শ্রেণী:১৯৪০-এর দশকে জন্ম
বিষয়শ্রেণী:বাংলা চলচ্চিত্র অভিনেত্রী
ক্যালিফোর্নিয়া বিশ্ববিদ্যালয়, সান ফ্রান্সিস্কো

**ইউনিভার্সিটি অব ক্যালিফোর্নিয়া, সান ফ্রান্সিস্কো** ক্যালিফোর্নিয়ার সান ফ্রান্সিস্কোতে অবস্থিত একটি চিকিৎসাবিজ্ঞান বিষয়ক শিক্ষা ও গবেষণাকেন্দ্র। চিকিৎসাবিজ্ঞানে এটি পৃথিবীর অন্যতম শ্রেষ্ঠ বিশ্ববিদ্যালয় হিসেবে বিবেচিত। ইউনিভার্সিটি অব ক্যালিফোর্নিয়ার ১০টি ক্যাম্পাসের মধ্যে এটি শুধুমাত্রই স্নাতকোত্তর শিক্ষার জন্য এবং চিকিৎসাবিজ্ঞান ও বায়োমেডিকেল বিজ্ঞানসমূহের জন্য। এর চিকিৎসাকেন্দ্রের মধ্যে রয়েছে কিডনি এবং যকৃত প্রতিস্থাপন, রেডিওলজি, নিউরোলজি, নিউরোসার্জারি, ক্যান্সারবিদ্যা, চক্ষুবিদ্যা।

## ইতিহাস

## ক্যাম্পাস

## একাডেমিক
এই বিশ্ববিদ্যালয়ের শিক্ষকদের মধ্যে রয়েছেন পাঁচজন নোবেল বিজয়ী, ন্যাশানাল অ্যাকাডেমি অব সায়েন্সের ৩১ জন সদস্য, ইন্সটিটিউট অব মেডিসিন এর ৬৯ জন সদস্য। এই বিশ্ববিদ্যালয় থেকে মাস্টার অব সায়েন্স, ডক্টর অব ফিলোসফি, ডক্টর অব ফার্মাসি, ডক্টর অব মেডিসিন, ডক্টর অব ডেন্টাল সার্জারি এবং ডক্টর অব ফিজিক্যাল থেরাপি ডিগ্রি প্রদান করে।

### র‍্যাংকিং

### স্কুল অব মেডিসিন

### জীববিজ্ঞান ও পিএইচডি প্রোগ্রাম

### স্কুল অব নার্সিং

### স্কুল অব ফার্মাসি

### স্কুল অব ডেন্টিস্ট্রি

## স্বাতন্ত্র্য্য

## কৃতী শিক্ষার্থী ও শিক্ষক
* শুভ রায়
* জন মাইকেল বিশপ
* এলিজাবেথ ব্ল্যাকবার্ন

## তথ্যসূত্র

## বহিঃসংযোগ

* Official website
* A History of UCSF

বিষয়শ্রেণী:ক্যালিফোর্নিয়া বিশ্ববিদ্যালয়
বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ক্যালিফোর্নিয়াতে ফার্মেসি স্কুল
বিষয়শ্রেণী:ক্যালিফোর্নিয়াতে ভেষজ স্কুল
বিষয়শ্রেণী:মার্কিন যুক্তরাষ্ট্রের বিশ্ববিদ্যালয়
বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ
বিষয়শ্রেণী:১৮৬৪-এ প্রতিষ্ঠিত শিক্ষাপ্রতিষ্ঠান
কিষেনজি

**মাল্লোজুলা কোটেশ্বর রাও** (২৬ নভেম্বর, ১৯৫৪ – ২৪ নভেম্বর, ২০১১), সাধারণভাবে পরিচিত তার **কিষেনজি** () *[[ছদ্মনাম|ছদ্মনামে]]*। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়।।

## জ্যোতি বসু এবং বুদ্ধদেব ভট্টাচার্য সম্পর্কে মত
২০১০ সালের জানুয়ারিতে তিনি প্রচারমাধ্যমের কাছে ৮ পৃষ্ঠার লিখিত বিবৃতি ফ্যাক্স করেন এবং সেই লেখায় তিনি জ্যোতি বসুকে পশ্চিমবঙ্গের জঙ্গল অধ্যুষিত জেলাগুলোতে “অনুন্নয়ন” এবং তার “ফলশ্রুতিতে অশান্তি”র জন্য দায়ী করেন। এমনকি তিনি বসু বাবুর সাম্যবাদ সম্পর্কিত বোধ নিয়েও প্রশ্ন করেন। তিনি লেখেন, 
 তিনি বুদ্ধদেব ভট্টাচার্য্যের নীতিকে ত্রুটিপূর্ণ এবং পশ্চিমবঙ্গের জঙ্গল অধ্যুষিত এলাকায় ধারাবাহিক অশান্তির জন্য; এবং তাকে ২০০৮ সালে পশ্চিম মেদিনীপুরে উৎখাতের পরিকল্পনা করেন।

## ইসলামি উত্থান সম্পর্কে মত

কিষেনজি বলেন, "ইসলামি উত্থানকে বিরোধিতা করা উচিত নয় যেহেতু এটি প্রকৃতিগতভাবে সাধারণত মার্কিন-বিরোধী এবং সাম্রাজ্যবাদ-বিরোধী। আমরা, অতএব, চাই এটি বাড়ুক"।

## মৃত্যু
লালগড়ের বুড়িশোল জঙ্গলে ২৪ নভেম্বর ২০১১ তার মৃত্যু হয় পুলিশের সাথে যুদ্ধে এমনটা প্রচারিত হয় সরকারী তরফে। মাওবাদী দল এবং গণতান্ত্রিক অধিকার রক্ষা কর্মীরা মনে করেন তাকে আগে ধরে নিয়ে পুলিশ বা নিরাপত্তা বাহিনী হত্যা করে। মৃতদেহে একাধিক ক্ষতচিহ্ন ছিল। কবি ভারভারা রাও মনে করেন তাকে গ্রেপ্তার করে বীভৎস অত্যাচার চালানো হয় ও মিথ্যা সংঘর্ষের কথা প্রচার করা হয়। তাকে নিয়ে শিল্পী কবীর সুমন গান লেখেন "কোটেশ্বর রাও রাও রাও/ শাহাদাত বৃথা যায় না একটাও"। পুলিশ কর্তা মানোজ বর্মা, যার নেতৃত্বে  কিষেনজি মারা যান, তাকে প্রসংসা করে রাজ্য সরকার।

## তথ্যসূত্র

## বহিঃসংযোগ
* International Campaign Against War on the People in India 
* One Year after Kishenji… a look at the gains and losses of the CPI (Maoist), *[[OPEN (Indian magazine)|OPEN]]*
* The Kishenji Cover-up: The Media And The Indian State by Trevor Selvam
* Photographs of Maoist leader Kishenji , *[[Hindustan Times]]*
* President's medals for CRPF men who killed Kishenji, *[[Zee News]]*

বিষয়শ্রেণী:১৯৫৪-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:সংশোধনবাদ বিরোধী
বিষয়শ্রেণী:ভারতীয় সাম্যবাদী
বিষয়শ্রেণী:ভারতীয় গেরিলা
বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ
বিষয়শ্রেণী:করিমনগর জেলার ব্যক্তি
বিষয়শ্রেণী:ভারতীয় রাজনীতিবিদ
বিষয়শ্রেণী:মাওবাদী
বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি
বিষয়শ্রেণী:নকশালপন্থী-মাওবাদী বিদ্রোহ
বিষয়শ্রেণী:নকশালবাদী
জেন-সুন হুয়াং

**জেন-সুন হুয়াং** (; জন্ম ১৭ ফেব্রুয়ারি ১৯৬৩) হলেন একজন তাইওয়ানি-মার্কিন উদ্যোক্তা এবং ব্যবসায়ী। তিনি গ্রাফিক্স-প্রসেসর কোম্পানি এনভিডিয়ার প্রতিষ্ঠাতা এবং এর প্রেসিডেন্ট এবং প্রধান নির্বাহী কর্মকর্তা হিসেবে কর্মরত আছেন।

## প্রাথমিক জীবন
জেন-সুং হুয়াং ১৯৬৩ সালের ১৭ ফেব্রুয়ারি তাইওয়ানের তাইপেতে জন্মগ্রহণ করেন। শৈশবে তিনি থাইল্যান্ডে বসবাস করেছেন এবং ৯ বছর বয়সে তার পরিবার তাকে এবং তার ভাইকে যুক্তরাষ্ট্রে পাঠিয়ে দেয়। সেখানে তাকে একটি বোর্ডিং স্কুলে পাঠানো হয়েছিল। তার প্রাথমিক দিনগুলো চ্যালেঞ্জিং ছিল, এমনকি তিনি একটি রেস্তোরাঁয় টেবিল পরিষ্কার করার এবং বোর্ডিং স্কুলের বাথরুম পরিষ্কার করার মতো কাজও করেছেন। এই অভিজ্ঞতাগুলো তাকে জীবনের প্রতি কঠোর পরিশ্রমী এবং নিবেদিত হতে শিখিয়েছিল।

## শিক্ষা
হুয়াং ওরেগন স্টেট ইউনিভার্সিটি থেকে ১৯৮৪ সালে তড়িৎ প্রকৌশলে উপস্নাতক ডিগির অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৯২ সালে তড়িৎ প্রকৌশলে মাস্টার্স ডিগ্রি অর্জন করেন। তিনি ১৯৯৩ সালে এনভিডিয়া প্রতিষ্ঠা করেন। তিনি স্ট্যানফোর্ড বিশ্ববিদ্যালয়কে ৩০ মিলিয়ন ডলার দান করেন।

## কর্মজীবন
এনভিডিয়া প্রতিষ্ঠার আগে তিনি অ্যাডভান্সড মাইক্রো ডিভাইসেস (এএমডি) এবং এলএসআই লজিকে মাইক্রোপ্রসেসর ডিজাইনার হিসেবে কাজ করেছেন।
### এনভিডিয়া প্রতিষ্ঠা
১৯৯৩ সালে ৩০ বছর বয়সে ক্রিস মালাচোস্কি এবং কার্টিস প্রিম-এর সাথে জেন-সুং হুয়াং এনভিডিয়া প্রতিষ্ঠা করেন। তাদের লক্ষ্য ছিল গেমিং এবং মাল্টিমিডিয়া বাজারের জন্য উন্নত 3D গ্রাফিক্স তৈরি করা।
### জিপিইউ-এর উন্মোচন
১৯৯৯ সালে এনভিডিয়া তাদের যুগান্তকারী **GeForce 256** উন্মোচন করে, যা বিশ্বের প্রথম গ্রাফিক্স প্রসেসিং ইউনিট (জিপিইউ) হিসেবে পরিচিতি লাভ করে। এটি 3D গ্রাফিক্সের কর্মক্ষমতা এবং বাস্তবতায় একটি অসাধারণ উল্লম্ফন ঘটায়।
### এআই-এ নেতৃত্ব
জেন সুং হুয়াং-এর দূরদর্শী নেতৃত্বে এনভিডিয়া তাদের জিপিইউ প্রযুক্তিকে শুধুমাত্র গেমিং থেকে ডেটা সেন্টার, হাই-পারফরম্যান্স কম্পিউটিং এবং কৃত্রিম বুদ্ধিমত্তা (এআই) ক্ষেত্রে প্রসারিত করে। তাদের **CUDA** প্ল্যাটফর্ম এআই অ্যাপ্লিকেশন তৈরির জন্য একটি মূল ভিত্তি তৈরি করেছে। তার নেতৃত্বেই এনভিডিয়া এখন এআই বিপ্লবের কেন্দ্রে রয়েছে।

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৩-এ জন্ম
বিষয়শ্রেণী:মার্কিন শতকোটিপতি
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:জীবিত ব্যক্তি
গোলপাতা

***গোলপাতা*** () সুন্দরবনের স্বল্প ও মধ্যম লবণাক্ত অঞ্চলে জন্মে। এর পাতা প্রায় ৩-৯ মিটার লম্বা হয়।  এছাড়াও ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার একপ্রকার পাম জাতীয় উদ্ভিদ, যাদেরকে 'নিপা পাম' নামেও ডাকা হয়। এটি পামের একমাত্র প্রজাতি যাদেরকে ম্যানগ্রোভ অঞ্চলে পাওয়া যায়। এই উদ্ভিদটি তার মূল গণ ***নিপা***  হতে উদ্ভত একমাত্র প্রজাতি যার উপ প্রজাতি ***নিপোডিয়া***।

## পরিচিতিমূলক নাম

এই উদ্ভিদটি বিভিন্ন স্থানে বিভিন্ন নামে পরিচিত; *আত্তপ* (সিঙ্গাপুর), *নিপা* (ফিলিপাইন), *বুআহ আতপ* (ইন্দোনেশিয়া), *বুআহ নিপাহ* (মালয়শিয়া), *দুয়া নুয়ক* (ভিয়েতনাম), *জিং পল* (শ্রীলঙ্কা), *গোলপাতা* (পশ্চিমবঙ্গ, বাংলাদেশ), এবং *দানী* (মায়ানমার)

## বিস্তৃতি
মালয়েশিয়া, ফিলিপাইন, থাইল্যান্ড, ভিয়েতনাম, সিঙ্গাপুর, ইন্দোনেশিয়া, অস্ট্রেলিয়া, বোর্নিও, পপুয়া নিউ গিনি, কম্বোডিয়া, মায়ানমার, বাংলাদেশ দেশসমূহে জন্মে থাকে।

## ফলের উপকার
গল্পাতার ফলে প্রচুর ভিটামিন ও মিনারেল যুক্ত। বিশেষত চর্মরোগ এর সকল পর্যায় নিরাময়ে সাহায্য করে।

## গ্যালারি

Chek Jawa 7, Aug 07.JPG|A globular fruit cluster of the nipa palm.
XP Nepf D4092.JPG|The trunk or stem of the nipa palm is under the mud. Only the leaves project upwards.
XP Nepf D4091.JPG|A globular flower cluster on a nipa palm.


## আরও দেখুন
* ম্যানগ্রোভ
* সুন্দরবন

## তথ্যসূত্র

বিষয়শ্রেণী:পাম
বিষয়শ্রেণী:ইন্দোচীনের উদ্ভিদ
বিষয়শ্রেণী:ফিলিপাইনের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:ভিয়েতনামের উদ্ভিদ
বিষয়শ্রেণী:সিঙ্গাপুরের উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:বোর্নিওর উদ্ভিদ
বিষয়শ্রেণী:পাপুয়া নিউ গিনির উদ্ভিদ
বিষয়শ্রেণী:কম্বোডিয়ার উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:বিপন্ন উদ্ভিদ
বিষয়শ্রেণী:ম্যানগ্রোভ
বিষয়শ্রেণী:বাংলার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:ক্রান্তীয় ফল
বিষয়শ্রেণী:ভোজ্য উদ্ভিদ
বিষয়শ্রেণী:কুইন্সল্যান্ডের উদ্ভিদ